**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**----------- 2019 թվականի N-----Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

«Հայաստանի Հանրա­պե­տության բյուջետային համակարգի մասին» Հայաս­տա­նի Հանրապետության օրենքի 19-րդ և 23-րդ հոդվածների 3-րդ մասերին համապատասխան` Հայաստանի Հանրապետության կառավարությունը ***որոշում է.***

1. «Հայաստանի Հանրապետության 2019 թվականի պետական բյուջեի մասին» Հայաս­տանի Հանրապետության օրենքում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N1515–Ն որոշման N 3, 4, 5 և 11 հավելվածներում կատարել լրացումներ և փոփոխություններ` համաձայն NN 1, 2, 3, 4 և 5 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

## «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի ԹԻՎ 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 **Իրավական ակտի անհրաժեշտությունը (նպատակը).**

 «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին» որոշման նախագիծը բխում է  Հայաստանի Հանրապետությունից և Արցախի Հանրապետությունից մրցումներին դպրոցական տղաների և աղջիկների թիմերի մասնակցության կազմակերպման և անցկացման անհրաժեշտությունից:

**Ընթացիկ իրավիճակը և խնդիրները.**

 2011թ. սկսած Հայաստանի դպրոցականների հանրապետական մարզական ֆեդերացիան անդամակցում է Դպրոցականների միջազգային մարզական ֆեդերացիային (ISF-ին), իսկ 2013թ. մասնակցում է տարբեր մարզաձևերից Դպրոցականների աշխարհի առաջնություններին:

2018թ. նոյեմբերի 15-19-ը ՌԴ Սոչի քաղաքում կայացած Դպրոցականների միջազգային մարզական ֆեդերացիայի (ISF-ի) կողմից կազմակերպվող Գործադիր կոմիտեի հերթական ժողովում Դպրոցականների շախմատի աշխարհի առաջին առաջնության կազմակերպումը վստահվել է Հայասատանին:

Արդեն իսկ հաստատվել է մրցումների կանոնակարգը (կցվում է): Այն նաև թարգմանվել է անգլերեն և ռուսերեն; Դպրոցականների շախմատի աշխարհի առաջնությունը անց է կացվելու 2019թ. սեպտեմբերի 18-25-ը Ծաղկաձոր քաղաքում: Մրցումների բացման արարողությունը տեղի է ունենալու 2019թ. սեպտեմբերի 19-ին, իսկ փակման արարողությունը՝ սեպտեմբերի 24-ին: Հայաստանի Հանրապետությունից և Արցախի Հանրապետությունից մրցումներին մասնակցում են դպրոցական տղաների և աղջիկների թիմեր: Հայտերի ընդունման վերջնաժամկետը հուլիսի 30-ն է: Ակնկալում ենք 15 երկրների մասնակցությունը:

**Դպրոցականների շախմատի աշխարհի առաջնության նպատակներն են.**

1. Դպրոցականների շրջանում խթանել շախմատ մարզաձևի զարգացումը ի նպաստ նրա համակողմանի, ներդաշնակ դաստիարակությանը:
2. Շախմատ մարզաձևերից դպրոցներում թե՛ պատանիների և թե՛ աղջիկների հավաքական թիմերի ստեղծումը:
3. Նախապատրաստել դպրոցականներին միջազգային մրցումների մասնակցությանը:
4. Մրցումների միջոցով առաջացնել շախմատ մարզաձևից հետաքրքրություն մատաղ սերնդի շրջանում:
5. Հարստացնել և ամրապնդել դպրոցներում «Շախմատ» առարկայից ստացած գործնական գիտելիքները:
6. Դպրոցականների շրջանում շախմատ մարզաձևից փորձի փոխանակում և ստացած գիտելիքների կիրառում միաջազգային այլ մրցաշարերում,
7. ՀՀ և ԱՀ դպրոցականների միջազգային փորձի ձեռք բերում,
8. Ֆիզիկական կուլտուրա և շախմատ առարկաներից այլ երկրների դպրոցականների հետ ուժերը չափելու և շփվելու հնարավորություն:

Աշխարհի առաջնության նախապատրաստական աշխատանքների կազմակերպման համար ՀՀ կրթության և գիտության նախարարի 21.05.2019 թ. թիվ 575-Ա/2 հրամանով ստեղծվել է կազմկոմիտե:

Մրցումները պատշաճ մակարդակով կազմակերպելու համար անհրաժեշտ է ձեռք բերել ՀՀ և մասնակից պետություների դրոշներ, գավաթներ (թիմային և անհատական), մեդալներ և հուշամեդալներ, տեսաժապավեններ, բուկլետներ, ստենդերներ (стенды) և պաստառներ:

Յուրաքանչյուր պատվիրակությանը կցվող կամավորների համար (անգլերեն լեզվի իմացությունը պարտադիր է) նախապատրաստական դասընթացների կազմակերպում: Մրցումները լուսաբանող նկարահանման խմբի (ֆոտո և վիդեո), համակարգչային օպերատորների ապահովում: Յուրաքանչյուր օր տեղեկատվական ծառայությունը հրատարակելու է մրցումների մասին օրաթերթ:

Մրցումների բոլոր մասնակիցներին շնորհվում են հավաստագրեր, իսկ հաղթող թիմերին՝ դիպլոմներ: Միաժամանակ բոլոր մասնակիցները պետք է ունենան բեյջեր, իսկ մրցումների կազմակերպիչները մրցումների անունով և լոգոյով տարբեր գույների շապիկներ, օրինակ՝ հատուկ հյուրերի համար (ՀՀ ԿԳ նախարար, ISF-ի նախագահ, ISF-ի պատվիրակ, ISF-ի տեխնիկական հանձնաժողովի նախագահ, ISF-ի մարզական տնօրեն) կարմիր գույնի, կազմկոմիտեի համար կանաչ գույնի, մրցավարների համար կապույտ գույնի, կամավորների համար դեղին գույնի, տեղեկատվական բաժնի ներկայացուցիչների համար սպիտակ գույնի: Միաժամանակ մրցումների բոլոր մասնակիցներին Աշխարհի առաջնության լոգոյով նվիրվում են շապիկներ:

Մասնակիցներին օդանավակայանից դեպի Ծաղկաձոր և Ծաղկաձորից դեպի օդանավակայան, ինչպես նաև մշակույթային ծրագրի շրջանակներում Սևանա լիճ և հարակից տեսարժան վայրեր (ֆինանսավորումը նախահաշվում նախատեսված չէ) տանելու համար անհրաժեշտ է վարձակալել ավտոբուսներ: Տեսարժան վայրերում գիդերի (անգլերեն լեզվի իմացությունը պարտադիր է) ապահովում:

Մրցումների վերջին օրը ազգերի ծանոթության և շփման երեկոյի համար անհրաժեշտ է գնել հուշանվերներ, հայկական խոհանոցը ներկայացնող սննդամթերքներ:

Վերը նշված գործողությունները իրականացնելու համար անհրաժեշտ է ձեռք բերել համակարգիչ գունավոր տպիչով, բեյջեր պատրաստող սարք, գրենական պիտույքներ:

Շախմատային լավագույն պարտիաները առցանց (օնլայն) տարբերակում ցուցադրելու համար անհրաժեշտ է հզոր ինտերնետային կապ:

Բացման և փակման հանդիսավոր արարողությունները պատշաճ մակարդակով կազմակերպելու համար անհրաժեշտ է մշակել մի քանի մշակույթային համարներ:

Պատվիրակությունների ղեկավարների այցելություն Երևան քաղաք՝ Տ. Պետրոսյանի հուշարձանին ծաղկեպսակ դնելու նպատակով:

Մրցումների կազմակերպման ընթացքում հնարավոր է առաջանան հրատապ հարցեր, որոնք կպահանջեն նաև հրատապ լուծումներ:

 **Կարգավորման նպատակը և բնույթը.**

 Ներկայացված նախագծով նախատեսվում է ՀՀ 2019 թվականի պետական բյուջեի «Կրթության և գիտության ոլորտի այլ միջոցառումներ» (ծրագիր` 1192, միջոցառում` 11017) ծրագրով նախատեսված միջոցները՝ 14813.2 հազար դրամ գումարը, տրամադրել «Դպրոցականների շախմատի աշխարհի առաջնության» ծրագրին (բյուջետային ծախսերի տնտեսագիտական դասակարգման 4639 «Այլ ընթացիկ դրամաշնորհներ» հոդված) իր գործառույթներն իրականացնելու համար:

**Նախագծի մշակման գործընթացում ներգրավված ինստիտուտները և անձինք.**

 ՀՀ կրթության, գիտության, մշակույթի և սպորտի նախարարության աշխատակիցները:

 **Իրավական ակտի կիրարկման դեպքում ակնկալվող արդյունքը.**

 Հայաստանի Հանրապետության կառավարության սույն որոշման նախագծի ընդունման արդյունքում կնպաստի է  Հայաստանի Հանրապետությունից և Արցախի Հանրապետությունից մրցումներին դպրոցական տղաների և աղջիկների թիմերի մասնակցության կազմակերպման և անցկացման

**Այլ տեղեկություններ.**

Չկան:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի ԹԻՎ 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին» որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի ԹԻՎ 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

 Չկան:

ԱՄՓՈՓԱԹԵՐԹ

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:

|  |  |  |  |
| --- | --- | --- | --- |
| Առարկության,առաջարկության հեղինակը,գրության ստացման ամսաթիվը,գրության համարը | Առարկության,առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն19.06.201901/8-3/10286-2019 | Առաջարկվել է.1. Հիմք ընդունելով Բյուջետային համակարգի մասին» ՀՀ օրենքի 23-րդ հոդվածի 3‑րդ մասը, անհրաժեշտ է հավելվածներում ավելացնել աղյուսակներ՝ ՀՀ 2019 թվականի պետական բյուջեով նախատեսված ՀՀ կառավարության պահուստային ֆոնդ գումար ուղղելու և վերջինից գումար հատկացնելու վերաբերյալ: 2. Գնումների մասին ՀՀ օրենքի 15-րդ հոդվածի 8-րդ կետի համաձայն` գնումներ կատարելու համար ֆինանսական միջոցներ նախատեսվում են բյուջետային ծախսերի տնտեսագիտական դասակարգման ապրանքների, աշխատանքների և ծառայությունների ձեռքբերման համար սահմանված համապատասխան հոդվածներով: Արգելվում է ֆինանսական միջոցներ նախատեսել բյուջետային ծախսերի տնտեսագիտական դասակարգման այլ հոդվածներով, եթե այդ միջոցների հաշվին պետք է կատարվեն գնումներ: | Ընդունվել է: | Փոփոխությունները կատարվել են:Չի ընդունվել, քանի որ գումարը հատկացվում է «Դպրոցակաների հանրապետականմարզական ֆեդերացիա» ՀԿ-ին, որը գնումն կիրականացնի Գնումների մասին ՀՀ օրենսդրությանը համաձայն:  |
| ՀՀ արդարադատության նախարարություն15.07.201901/27.1/15522-2019 | Նախագծի 1-ին կետում անհրաժեշտ է ճիշտ նշել ՀՀ կառավարության 2018 թվականի դեկտեմբերի 27-ի թիվ 1515-Ն որոշման լրիվ անվանումը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 17-րդ հոդվածի պահանջները: | Ընդունվել է: | Փոփոխությունը կատարվել է: |
| ՀԱՐՑ N12ՀՀ ֆինանսների նախարարության դիրքորոշում | 1.Անհարժեշտ է ներկայացնել Նախագծով առաջարկվող 14,8 մլն դրամ հատկացվող գումարի հաշվարկ-հիմնավորումները:2. Գնումների մասին ՀՀ օրենքի 15-րդ հոդվածի 8-րդ կետի համաձայն` գնումներ կատարելու համար ֆինանսական միջոցներ նախատեսվում են բյուջետային ծախսերի տնտեսագիտական դասակարգման ապրանքների, աշխատանքների և ծառայությունների ձեռքբերման համար սահմանված համապատասխան հոդվածներով: Արգելվում է ֆինանսական միջոցներ նախատեսել բյուջետային ծախսերի տնտեսագիտական դասակարգման այլ հոդվածներով, եթե այդ միջոցների հաշվին պետք է կատարվեն գնումներ:Ելնելով վերոգրյալից և նկատի ունենալով, որ նախագծով դրամաշնորհի ձևով հատկացվող միջոցների հաշվին նախատեսվում է ապրանքների և ծառայությունների ձեռքբերում, ուստի առաջարկում ենք քննարկել դրանց մասով հատկացումները բյուջետային ծախսերի տնտեսագիտական դասակարգման գնումների համապատասխան հոդվածներով նախատեսելու հնարավորության հարցը:3.Անհրաժեշտ է Նախագծի հավելվածներում նշված ՀՀ կրթության և գիտության նախարարություն բառերը փոխարինել ՀՀ կրթության, գիտության, մշակույթի և սպորտի նախարարություն բառերով, իսկ NN 4 և 5 հավելվածներից հանել 1139 «ՀՀ կառավարության պահուստային ֆոնդ» ծրագրի 11001 դասիչով միջոցառման աղյուսակները:  | Ընդունվել է:Չի ընդունվել, քանի որ գումարը հատկացվում է «Դպրոցակաների հանրապետականմարզական ֆեդերացիա» ՀԿ-ին, որը գնումը կիրականացնի Գնումների մասին ՀՀ օրենսդրությանը համաձայն:Ընդունվել է մասամբ: | Ներկայացվում է ճշտված նախահաշիվը և հին նախահաշվին կից հաշվարկ հիմնավորումները:«ՀՀ կրթության և գիտության նախարարություն բառերը փոխարինվել է ՀՀ կրթության, գիտության, մշակույթի և սպորտի նախարարություն բառերով: NN 4 և 5 հավելվածներից չի հանվել 1139 «ՀՀ կառավարության պահուստային ֆոնդ» ծրագրի 11001 դասիչով միջոցառման աղյուսակները, քանի որ համաձայն ՀՀ ֆինանսների նախարարություն19.06.201901/8-3/10286-2019 գրության՝ հիմք ընդունելով Բյուջետային համակարգի մասին» ՀՀ օրենքի 23-րդ հոդվածի 3‑րդ մասը, հավելվածներում ավելացվել են աղյուսակներ՝ ՀՀ 2019 թվականի պետական բյուջեով նախատեսված ՀՀ կառավարության պահուստային ֆոնդ գումար ուղղելու և վերջինից գումար հատկացնելու վերաբերյալ:  |